Document ID: /roh_data/filtered/fineweb-2-filterrobots_roh.jsonl.gz/55849

Auters delicts
Sper la violenza fisica, la violenza sexuala e la violenza a chasa datti ulteriurs delicts, per ils quals Vus pudais survegnir sustegn da l'agid a victimas.
Sche Vus essas victima u confamigliars da Vus resp. persunas che stattan datiers a Vus èn victimas d'in dals suandants delicts, pudais Vus As drizzar a l'agid a victimas:
- Smanatscha
- Extorsiun
- Rapinament e rapinament d'ostagis
- Stalking / cyberstalking: Insatgi As mulesta u terrorisescha, per exempel en las medias socialas u cun telefons permanents u cun smanatschas cunter Vus e Vossa famiglia u cun As persequitar u spetgar repetidamain al lieu d'abitar u da lavur.
- Commerzi cun umans / prostituziun sfurzada: Vus essas vegnida/vegnì en Svizra sut faussas empermischuns (p.ex. da maridar u da lavurar) e vegnis uss explotada/explotà economicamain u sexualmain. Vus vegnis per exempel sfurzada/sfurzà cun violenza e smanatscha d'As prostituir u vegnis explotada/explotà sco agid en il tegnairchasa u en l'agricultura.
- Derasaziun da malsognas: Vus u ina persuna che stat datiers a Vus è vegnida infectada d'insatgi, intenziunadamain u per negligientscha, cun ina malsogna.
Ans contactai, era sche Vossa situaziun n'è betg descritta qua e sche Vus n'essas betg segira/segir, sche l'agid a victimas è il dretg lieu per Vus. L'agid a victimas As infurmescha en mintga cas a tgi che Vus As pudais drizzar.